Николай Марангозов
Малкият техник

chitanka.info

Цял ден работя чевръсто —

аз съм малкият техник!

Вчера си ударих пръста,

но търпя като войник!

Мама каза, че до утре

болното ще зарасте —

и с превързаното кутре

аз си работя добре!

В кухненската етажерка

крия мойте сечива:

чук, трион, пила, отвертка —

чукам, режа и кова!

Със резливото трионче

аз поправих днес така

дървеното мое конче,

че остана без крака!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.